O **Baloncesto Fuenlabrada S.A.D.**, coñecido tamén por motivos de patrocinio coma **Carplus Fuenlabrada**, é un equipo profesional de baloncesto con sede na cidade de Fuenlabrada (Comunidade de Madrid), que xoga actualmente na Liga LEB Ouro. O club foi fundado en 1983, chegando á máxima categoría do baloncesto español por primeira vez en 1996. Xoga os seus encontros como local no Polideportivo Fernando Martín, un pavillón con capacidade para 5 700 espectadores.

Historia
--------

### Comezos

O club foi fundado en 1983 por Miguel Angel Hernández, Julián Aranda e Manuel Antolínez, simultaneamente co Patronato Municipal de Deportes de Fuenlabrada. Tras dous anos na liga local, no ano 1985, logra o ascenso á competición federada. Na temporada 1986 conséguese o patrocinio da Cafetaría Maná, a cal supón unha inxección económica moi importante para o club. Aínda que a cafetaría desapareceu séguese usando o nome nos equipos da canteira como homenaxe a este patrocinador. Naqueles anos xogábase nas pistas do colexio público San Esteban.

Na temporada 1986−1987, o club inscríbese na Segunda División Autonómica, e está a piques de conseguir o ascenso, mais nos playoffs pásalle factura a súa inexperiencia e acaban fracasando no seu primeiro intento. Con todo, na seguinte temporada conseguirían ascender á Primeira División Autonómica. Nesta categoría permanecerá dúas temporadas, de 1988 a 1990, sen conseguir o ascenso á Segunda División Nacional. No ano 1989 o club cambia o seu nome por "A.D. Fuenlabrada". Ademais o equipo trasládase ao ximnasio do Colexio Público Miguel Hernández.

Durante os anos 90 prodúcense dous grandes acontecementos, na temporada 1991−1992 fusiónase co "Club Baloncesto Fuenlabrada Femenino", equipo de baloncesto feminino, pasándose a chamar "Club Baloncesto Fuenlabrada". Baixo a dirección técnica de Armando Polo, Juan Antonio Jiménez Jiménez como presidente e Ricardo Luís Izquierdo como xerente, dáse un salto máis adiante e xógase en Segunda División Nacional, conseguindo ademais que o club teña equipos de formación, e ao termo desta temporada era dun número de catro. O segundo acontecemento foi durante a temporada 1992−1993, co mandato do presidente Juan Antonio Jiménez Jiménez, e coa incorporación como vicepresidente de Fernando Polaina, profesionalízase o club ao mesmo tempo que se fusiona co "Club Baloncesto Torrejon de Ardoz".

### Paso fugaz pola ACB

Na temporada 1993−1994 o club fíxase o obxectivo de ascender a liga ACB, sen conseguilo nesa temporada. Pola reestruturación que sofre a FEB, o equipo xoga na Liga EBA. Dous ilustres xogadores formaban parte do elenco de xogadores: Roberto Dueñas e Óscar Quintana. Ese mesmo ano o Maná-Fuenlabrada ascende a Segunda División Nacional, con Óscar Quintana no banco. Na temporada 1995−1996, Martín Fariñas ocúpase do banco, e realiza unha excelente fase regular de liga, acabando esta fase en primeira posición. Pero na fase final, as lesións e a inexperiencia acaban por frustrar o obxectivo do ascenso. Aínda así, e debido á mala situación económica do Club Peñas Recreativas de Huesca decide dispor a venda da súa praza na ACB, e coa mediación da liga ACB, véndese ao concello de Fuenlabrada a franquía e a súa praza na Liga ACB. Por estes dereitos e a franquía o Concello abona unha cifra próxima aos 400 millóns de pesetas. O Fuenlabrada é equipo ACB na temporada 1996−1997 por primeira vez.

O equipo fai un grande investimento en xogadores, tanto nacionais como Joe Alonso ou o mozo Salva Guardia, como estranxeiros como Ken Bannister. Aínda así, o equipo cesa a Martín Fariñas polos malos resultados e toma o seu lugar no banco o descoñecido até entón Óscar Quintana, que só quedará no banco temporalmente até que Andreu Casadevall trata de sacar ao equipo dos postos de descenso á LEB. Durante a temporada 1997−1998 o Fuenlabrada descende.

### Volta á ACB

É na temporada 1997−1998, xogando no LEB onde o Fuenlabrada, onde se constrúe un tamdem que durará case seis anos e que formará a espiña dorsal do persoal do Fuenlabrada. No banco sentará ese ano Óscar Quintana que viña de adestrar ás categorías inferiores do club, e tomando a substitución de Andreu Casadevall. Á vez incorporarase o ala, ex xogador do Breogán e do Tau Cerámica, Velimir Perasović. Outros xogadores o acompañan, como por exemplo Ferrán López e de novo Salva Guardía. Nos playoffs de ascenso, gana primeiro ao Lucentum Alicante e logo na final ao Breogán de Lugo. Ambos os partidos a gana por senllos 3-1 a favor dos madrileños. O Fuenlabrada ascende a liga ACB esta vez por méritos propios.

No seu primeiro ano na ACB, o equipo clasifícase para os playoffs grazas á achega de xogadores como Nate Huffman, Carlos Cazorla, Ferrán López, Salva Guardía e sobre todo Velimir Perasović, que é o máximo anotador da ACB nesa temporada. Nas tres temporadas seguintes, Perasović proclámase de novo máximo anotador da liga e o Jabones Pardo Fuenlabrada clasifícase de novo para os playoffs nas temporadas 2000−2001 e 2001−2002. Nesas tres temporadas destacan David Wood, Chuck Kornegay, Fran Murcia, Pablo Prigioni e José Calderón.

Na temporada 2002−2003 prodúcese a de Velimir Perasović e de José Calderón, mais prodúcese a chegada de ilustres da ACB como Francesc Solana e Richard Scott. Mais a fichaxe que cambiará a temporada é o dun xogador arxentino, descoñecido entón, chamado Walter Herrmann. Pronto se converte na revelación da temporada sendo o MVP, o MVP do All Star e o Máximo Anotador da ACB, sendo traspasado ao final da temporada ao Unicaja de Málaga.

Tras a marcha de Walter Herrmann e Calderón, o equipo vese obrigado a unha gran renovación. O equipo ficha a Javi Rodríguez procedente do Breogán de Lugo, Hurl Beechum aleiro do desaparecido Cáceres C.B. e contrata de novo a Salva Guardia, procedente do Baloncesto Granada. Francesc Solana segue como capitán e no banco mantense Óscar Quintana. Tras unha das temporadas máis axustadas que se lembran, o equipo descende tras unha gran remontada do Etosa Alacant nas últimas xornadas de liga regular. Tres xornadas antes, Óscar Quintana abandona o banco, deixando tras de se unha gran polémica sobre a súa marcha.

### Un ano na LEB e volta á ACB

Na temporada 2004−2005, o Fuenlabrada atópase na tesitura de volver montar un bloque. Durante este ano, o Fuenlabrada acaba líder da liga regular. Meses despois, tras asegúrase o ascenso nunha agónica eliminatoria contra o Huelva. Na temporada 2005−2006 a directiva do club aposta por un bloque xa consolidado na liga LEB, con algunha cara nova, finalizando a temporada en décimo lugar. A nova temporada 07 empeza cunha renovación bastante importante do persoal, aínda que mantén os alicerces básicos da anterior. A directiva do club madrileño fixo catro incorporacións de cara a esta campaña, foron Gerald Brown base procedente do Breogán ao que chegara en metade de temporada procedente do Partizan de Belgrado, a Andrés Miso, ao veterano José Antonio Paraíso e o ala-pivote lituano Virginijus Praskevicius. O equipo terminou a temporada na décimo segunda con 14 vitorias e 20 derrotas. 

A temporada 2007−2008 iniciouse con cambios no cadro de xogadores, logrando por pouco a permanencia na ACB. A temporada 2008−2009 supuxo unha gran renovación, presentándose presentaron moitas novidades, conseguindo outro ano máis a permanencia. Desde a temporada 2011−2012, o club sufre por salvar a categoría, case sempre con éxito. As excepecións son a temporada 2014−15, onde o Fuenlabrada, após ficar no último lugar da liga, acada a salvación nos despachos, e a temporada 2019−20, onde tras ocupar o posto 17, decídese que non habería descensos debido á pandemia de COVID-19.

Xogadores
---------

### Cadro actual

| **Carplus Fuenlabrada 2022−2023** |
| --- |
| **Xogadores** | **Adestradores** |
| 

| Pos. | # | Nac. | Nome | Altura | Peso | Procedencia |
| --- | --- | --- | --- | --- | --- | --- |
| 2.0 !E | 0 |  ! | Senglin, Jeremy | 1,88 m (6 ft 2 in) | 86 kg (190 lb) | Nanterre 92 (2022) |
| 3.0 !A | 7 |  ! | Macoha, Rodijs | 1,99 m (6 ft 6 in) | 85 kg (187 lb) | Categorías inferiores (2021) |
| 2.0 !E | 9 |  ! | Savkov, Pavel | 2,00 m (6 ft 7 in) | 85 kg (187 lb) | Cazoo Baskonia (2022) |
| 1.0 !B | 11 | Senegal !Senegal | Hannah, Clevin | 1,79 m (5 ft 10 in) | 71 kg (157 lb) | MoraBanc Andorra (2022) |
| 5.0 !P | 12 | España !España | Ehigiator, Osas | 2,06 m (6 ft 9 in) | 115 kg (254 lb) | Categorías inferiores (2019) |
| 5.0 !P | 14 |  ! | Ristić, Dušan | 2,13 m (7 ft 0 in) | 112 kg (247 lb) | Crvena zvezda (2021) |
| 4.0 !AP | 21 |  ! | Fernández, Juan | 2,10 m (6 ft 11 in) | 99 kg (218 lb) | Categorías inferiores (2021) |
| 2.0 !E | 24 |  ! | Kromah, Lasan | 1,98 m (6 ft 6 in) | 91 kg (201 lb) | Fos Provence Basket (2022) |
| 1.0 !B | 30 |  ! | Novak, Jovan | 1,91 m (6 ft 3 in) | 85 kg (187 lb) | Mega Basket (2021) |
| 3.0 !A | 31 |  ! | Eyenga, Christian | 1,98 m (6 ft 6 in) | 95 kg (209 lb) | Unicaja Málaga (2017) |
| 3.0 !A | 33 | España !España | Beirán, Javier | 2,00 m (6 ft 7 in) | 115 kg (254 lb) | Movistar Estudiantes (2022) |
| 5.0 !P | 76 |  ! | Bagayoko, Bassala | 2,07 m (6 ft 9 in) | 100 kg (220 lb) | Categorías inferiores (2021) |
| 5.0 !P | 97 | Congo !Congo | Okouo, Viny | 2,14 m (7 ft 0 in) | 100 kg (220 lb) | Monbus Obradoiro  (2022) |

 | Adestrador* España Josep Maria Raventós

Asistente(s)* España Jose Luis Pichel
* España Salva Guardia

---

Lenda* **(C)** Capitán
* Lesionado Lesionado

---

Cadro Actualizado: 01−10−2022  |

### Destacados

* España José Ángel Antelo
* España José Miguel Antúnez
* España David Brabender
* España Antonio Bueno
* España Carlos Cabezas
* España José Manuel Calderón
* España Quino Colom
* España Roberto Dueñas
* España Pedro Fernández
* España Rodrigo de la Fuente
* España Salva Guardia
* España Oriol Junyent
* España José Luis Llorente
* España Ferrán López
* España Andres Miso
* España Román Montañez
* España Fran Murcia
* España José Antonio Paraíso
* España Xavi Rabaseda
* España Javi Rodríguez
* España Sergio Sánchez
* España Francesc Solana
* España Sergi Vidal
* Arxentina Walter Herrmann
* Arxentina Pablo Prigioni
* Arxentina Nicolás Richotti
* Brasil Lucas Nogueira
* Croacia Marko Popović
* Croacia Velimir Perasović
* Croacia Marko Tomas
* Estados Unidos Tim Burroughs
* Estados Unidos Devin Davis
* Estados Unidos Jackie Espinosa
* Estados Unidos Chuck Kornegay
* Estados Unidos Brad Oleson
* Estados Unidos Andy Panko
* Estados Unidos Richard Scott
* México Gustavo Ayón
* República Checa Luboš Bartoň
* República Democrática do Congo Bismack Biyombo
* República Democrática do Congo Christian Eyenga
* República Dominicana James Feldeine

### Dorsais retirados

|  |
| --- |
| **Dorsais retirados polo Fuenlabrada** |
| N° | Xogador | Posición | Etapa |
| **2** | Marko Popović | Base | 2015–2019 |
| **6** | Velimir Perasović | Escolta | 1997–2002 |
| **8** | Salva Guardia | Ala-pivote | 1996–2001, 2003–2008, 2010–2011 |
| **10** | Ferrán López | Base | 1997–2001, 2004–2009 |
| **13** | Francesc Solana | Ala | 2002–2007 |

### Galardóns individuais

**Mellor xogador da ACB**

* Wálter Herrmann – 2003

**Xogador revelación da ACB**

* Brad Oleson – 2009
* Gustavo Ayón – 2011

**Segundo mellor quinteto da ACB**

* Marko Popović – 2016

**Campión do Concurso de Triplas da ACB**

* Sergiy Gladyr – 2012

Adestradores
------------

A seguinte é unha lista dos adestradores do Fuenlabrada desde 1993.

* España Óscar Quintana (1993–1995)
* España Martín Fariñas (1995–1996)
* España Óscar Quintana (1996–1997)
* España Andreu Casadevall (1997)
* España Óscar Quintana (1997–2004)
* España Luis Casimiro (2004–2008)
* España Luis Guil (2008–2009)
* España Chus Mateo (2009)
* España Salva Maldonado (2009–2011)
* España Porfirio Fisac (2011–2012)
* España Trifón Poch (2012–2013)
* España Chus Mateo (2013−2014)
* España Luis Casimiro (2014–2015)
* España Hugo López (2015)
* España Jesús Sala (2015)
* Croacia Žan Tabak (2015)
* España Jota Cuspinera (2015–2017)
* Arxentina Néstor García (2017–2018)
* España Agustí Julbe (2018)
* España Che García (2018–2019)
* España Jota Cuspinera (2019–2020)
* España Paco García (2020)
* España Javier Juárez (2020–2021)
* España Josep Maria Raventós (2021–presente)

Palmarés
--------

**LEB Ouro**

* **Campións (1)**: 2004–05
* *Subcampións (1)*: 1997–98

**Copa Príncipe**

* **Campións (2)**: 1998, 2005

**Torneo Comunidad de Madrid**

* **Campións (1)**: 1998
* *Subcampións (7)*: 2000, 2002, 2005, 2006, 2007, 2009, 2010

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1986–87 | 5 | 2ª Autonómica |  |  |  |  |  |
| 1987–88 | 4 | 1ª Autonómica |  |  |  |  |  |
| 1988–89 | 4 | 1ª Autonómica |  |  |  |  |  |
| 1989–90 | 4 | 1ª Autonómica |  |  |  |  |  |
| 1990–91 | 3 | 2ª División |  |  |  |  |  |
| 1991–92 | 3 | 2ª División | 11th | 6–16 |  |  |  |
| 1992–93 | 2 | 1ª División | 17º | 16–18 |  |  |  |
| 1993–94 | 2 | 1ª División | 12º | 22–10 |  |  |  |
| 1994–95 | 2 | EBA | 2º | 26–10 |  |  |  |
| 1995–96 | 2 | EBA | 3º |  |  |  |  |
| 1996–97 | 1 | ACB | 18º | 4–33 |  |  |  |
| 1997–98 | 2 | LEB | 2º | 23–11 |  | Copa Príncipe | 1º |  |
| 1998–99 | 1 | ACB | 7º | 18–19 | Cuartos de final |  |  |
| 1999–00 | 1 | ACB | 15º | 11–23 |  |  | **3** Copa Korać | FG | 3–3 |
| 2000–01 | 1 | ACB | 7º | 20–17 | Cuartos de final |  |  |
| 2001–02 | 1 | ACB | 7º | 19–18 |  |  | **3** Copa Korać | CF | 5–5 |
| 2002–03 | 1 | ACB | 14º | 14–20 |  |  | **2** Copa ULEB | TR | 3–7 |
| 2003–04 | 1 | ACB | 17º | 13–21 |  |  |  |
| 2004–05 | 2 | LEB | 1º | 34–9 |  | Copa Príncipe | 1º |  |
| 2005–06 | 1 | ACB | 10º | 15–19 |  |  |  |
| 2006–07 | 1 | ACB | 12º | 14–20 |  |  |  |
| 2007–08 | 1 | ACB | 13º | 13–21 |  |  |  |
| 2008–09 | 1 | ACB | 9º | 15–17 |  |  |  |
| 2009–10 | 1 | ACB | 15º | 12–22 |  |  |  |
| 2010–11 | 1 | ACB | 7º | 20–16 |  |  |  |
| 2011–12 | 1 | ACB | 16º | 12–22 | Cuartos de final |  | **3** EuroChallenge | CF | 11–4 |
| 2012–13 | 1 | ACB | 14º | 12–22 |  |  |  |
| 2013–14 | 1 | ACB | 15º | 12–22 |  |  |  |
| 2014–15 | 1 | ACB | 18º | 8–26 |  |  |  |
| 2015–16 | 1 | ACB | 8º | 17–19 | Cuartos de final |  |  |
| 2016–17 | 1 | ACB | 12º | 12–20 |  |  | **2** EuroCup | T16 | 6–8 |
| 2017–18 | 1 | ACB | 9º | 17–17 | Cuartos de final |  |  |
| 2018–19 | 1 | ACB | 13º | 13–21 |  |  | **3** Champions League | TR | 3–11 |
| 2019–20 | 1 | ACB | 17º | 5–17 |  | Supercopa | SF |  |
| 2020–21 | 1 | ACB | 15º | 12–24 |  |  |  |

Notas
-----

1. ↑  "Baloncesto Fuenlabrada. Información". *acb.com* (en castelán). Consultado o 4 de setembro de 2021.

Véxase tamén
------------

### Ligazóns externas

* Páxina web oficial do Fuenlabrada
* Perfil do Fuenlabrada en acb.com

| * v
* c
* e
Liga LEB Ouro − 2023−24 |
| --- |
| 
* Alimerka Oviedo
* Amics Castelló
* Baloncesto Fuenlabrada
* Cáceres Patrimonio de la Humanidad
* Club Ourense Baloncesto
* Grupo Alega Cantabria CBT
* Grupo Ureta Tizona
* Guuk Gipuzkoa Basket
* HLA Alicante
* ICG Força Lleida
* Juaristi ISB
* Leyma Coruña
* Club Melilla Baloncesto
* Movistar Estudiantes
* Real Betis Baloncesto
* Rioverde Clavijo
* San Pablo Burgos
* UEMC Real Valladolid Baloncesto

 |